ಸೋಲಿನ ಸುಳಿಯಿಂದ ಹೊರಬರದ ಸಿ. ಎಸ್. ಕೆ ನೆನ್ನೆ ನಡೆದ ಐಪಿಎಲ್ ನ ೪೧ನೇ ಪಂದ್ಯದಲ್ಲಿ ಮುಂಬೈ ೧೦ ವಿಕೆಟ್ ಗಳ ಭರ್ಜರಿ ಜಯ ಸಾಧಿಸಿದೆ. ಟಾಸ್ ಗೆದ್ದ ಮುಂಬೈ ಬೌಲಿಂಗ್ ಆಯ್ದುಕೊಂಡಿತು. ಚೆನ್ನೈ ಗೆ ಆರಂಭದಲ್ಲೇ ಬುಮ್ರಾ ಮತ್ತು ಬೌಲ್ಟ್ ಆಘಾತ ನೀಡಿದರು. ೧೦ ರನ್ ಒಳಗೆ ಚೆನ್ನೈ ೪ ವಿಕೆಟ್ ಕಳೆದುಕೊಂಡು ಹೀನಾಯ ಪರಿಸ್ಥಿತಿಯಲ್ಲಿತ್ತು. ನಂತರ ಧೋನಿ ಮತ್ತು ಜಡೇಜಾ ರನ್ ಗಳಿಸಲು ಪ್ರಯತ್ನ ಪಟ್ಟರಾದರು, ಅವರೂ ಕೂಡ ಬೇಗ ವಿಕೆಟ್ ಒಪ್ಪಿಸಿದರು. ಸ್ಯಾಮ್ ಕರನ್ ಮತ್ತು ಇಮ್ರಾನ್ ತಾಹಿರ್ ಜೊತೆಯಾಟ ಬರದಿದ್ದಲ್ಲಿ ಚೆನ್ನೈ ೫೦ ರ ಒಳಗೆ ಆಲ್ ಔಟ್ ಆಗುತಿತ್ತು. ಏಕಾಂಗಿ ಹೋರಾಟ ಮಾಡಿದ ಕರನ್ ೫೨ ರನ್ ಗಳಿಸಿ ದರು. ಮುಂಬೈ ಪರ ಬೌಲ್ಟ್ ೪, ಬುಮ್ರಾ ಮತ್ತು ಚಾಹರ್ ತಲಾ ೨ ವಿಕೆಟ್ ಗಳಿಸಿದರು. ಅಂತಿಮವಾಗಿ ಚೆನ್ನೈ ೨೦ ಓವರ್ ಗಳಲ್ಲಿ ೯ ವಿಕೆಟ್ ನಷ್ಟಕ್ಕೆ ೧೧೪ ರನ್ ಗಳಿಸಲಷ್ಟೇ ಸಾಧ್ಯವಾಯಿತು. ೧೧೫ ರನ್ ಗಳ ಸಾಧಾರಣ ಮೊತ್ತ ಬೆನ್ನತ್ತಿದ ಮುಂಬೈ ಪರ ಡಿ ಕಾಕ್ ೪೬ ಹಾಗು ಇಶಾನ್ ಕಿಶನ್ ೬೮ ರನ್ ಗಳಿಸಿ ಔಟ್ ಆಗದೇ ಉಳಿದರು. ಕೇವಲ ೧೨.೨ ಓವರ್ ಗಳಲ್ಲಿ ಮುಂಬೈ ೧೧೫ ರನ್ ಗಳಿಸಿ ೧೦ ವಿಕೆಟ್ ಗಳ ಭರ್ಜರಿ ಜಯ ಸಾಧಿಸಿತು. ಇದರೊಂದಿಗೆ ಮುಂಬೈ ಪಾಯಿಂಟ್ಸ್ ಟೇಬಲ್ ನಲ್ಲಿ ಅಗ್ರಸ್ಥಾನಕ್ಕೇರಿತು. ನಾಯಕ ರೋಹಿತ್ ರ ಅನುಪಸ್ಥಿತಿಯಲ್ಲಿ ಪೋಲಾರ್ಡ್ ತಂಡವನ್ನು ಉತ್ತಮವಾಗಿ ಮುನ್ನೆಡೆಸಿದರು. ಕಳಪೆ ಪ್ರದರ್ಶನ ತೋರಿದ ಚೆನ್ನೈ ಬೌಲರ್ ಗಳು ಒಂದು ವಿಕೆಟ್ ಸಹ ಪಡೆಯಲಾಗಲಿಲ್ಲ. ಈ ಸೋಲಿನೊಂದಿಗೆ ಚೆನ್ನೈ ಟೂರ್ನಿಯಿಂದ ಬಹುತೀಕ ಔಟ್. ೧೮ ರನ್ ನೀಡಿ ೪ ವಿಕೆಟ್ ಪಡೆದ ಟ್ರೆಂಟನ್ ಬೌಲ್ಟ್ ಪ್ಲೇಯರ್ ಆಫ್ ದಿ ಮ್ಯಾಚ್ ಆದರು. ಮುಂಬೈ ಇಂಡಿಯನ್ಸ್ Vs ಚೆನ್ನೈ ಸೂಪರ್ ಕಿಂಗ್ಸ್ IPL2020 MAtch41 MIWON CSK MI RohitSharma MSDhoni CSKVsMI MumbaiIndians ChennaiSuperKings RohitSharmaVsMSDhoni MumbaiIndiansVsChennaiSuperKings SharjahCricketStadium ಇದನ್ನೂ ಓದಿ: ವೀಕೆಂಡ್ ಡಬಲ್ ಹೆಡ್ಡರ್ ನ ಮೊದಲ ಪಂದ್ಯದಲ್ಲಿ ಕೋಲ್ಕತ್ತಾ ಡೆಲ್ಲಿಯನ್ನು ಎದುರಿಸಲಿದೆ